《宿阳朔山寺》
明代·蓝智

晚景孤村僻，松门试一登。
秋山黄叶雨，古寺白头僧。
坏壁穿新竹，空床覆旧藤。
宦情与禅意，寂寞共寒灯。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。